මන්නා පිහියකින් පහරදීම නිසා තුවාල ලැබ කරාපිටිය මහ රෝහලට ඇතුළු කළ හැත්තෑ හැවිරිදි පුද්ගලයකු 24 වැනි දින අලුයම මිය ගොස් ඇත.මෙසේ මරු මුවට පත්ව ඇත්තේ වතුගෙදර පාසල අසල පදිංචිව සිටි පියදාස කාරියවසම් හපුතන්ත්‍රි නැමැති අයෙකි.පසුගිය 20 වැනි දින රාත්‍රි පැමිණි පිරිසක් මිය ගිය අයගේ නිවෙසට පහරදී පසුව මෙම පුද්ගලයාටද මන්නා පිහියකින් පහරදී බරපතළ තුවාල සිදු කොට ඇතැයි පොලීසිය පවසයි.අම්බලන්ගොඩ පොලීසිය මේ පිළිබඳ එක් අයෙකු සැක පිට අත් අඩංගුවට ගෙන ඇති අතර වැඩිදුර පරීක්ෂණ පවත්වයි.